Diari Oficial de la Generalitat Valenciana


Sumari del DOGV 5374, del 25-10-2006 (2006/11123)

ORDE d'11 de setembre de 2006, de la Conselleria de Cultura, Educació i Esport, per la qual s'aprova la carta de servicis del Servici de Formació del Professorat.
------------------------------------------------------------------------------------------------------------------------------------------------------------------

### Dades del document

Número de DOGV
:   5374

Data del DOGV
:   25-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/11953


Data del document
:   11-09-2006

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * relació administració-administrat
    * legislació
    * formació en el lloc de treball
    * formació del professorat
    * norma de qualitat
    * personal docent
    * ciutadà

ORDE d'11 de setembre de 2006, de la Conselleria de Cultura, Educació i Esport, per la qual s'aprova la carta de servicis del Servici de Formació del Professorat. [2006/11619]  
Vist el projecte de carta de servicis del Servici de Formació del Professorat presentat pel director general d'Ensenyament, amb el preceptiu informe favorable de la Direcció General d'Administració Autonòmica, en virtut de les facultats conferides per l'article 12 del Decret 191/2001, de 18 de desembre, del Govern Valencià, pel qual es regulen les cartes de servicis de la Generalitat,  
ORDENE  
Primer  
Aprovar la carta de servicis del Servici de Formació del Professorat, d'acord amb el contingut establit en l'annex d'esta orde.  
Segon  
Ordenar la publicació d'esta orde en el Diari Oficial de la Generalitat.  
Tercer  
Acordar que a partir de la publicació de la present orde en el Diari Oficial de la Generalitat, la carta de servicis del Servici de Formació del Professorat estiga disponible al públic en l'adreça d'internet http://www.gva.es en l'apartat de Servicis al ciutadà o en l'adreça http://www.cult.gva.es/cefire. Tot això sense prejuí d'altres accions divulgatives que, si és el cas, s'adopten.  
València, 11 de setembre de 2006  
El conseller de Cultura, Educació i Esport  
Alejandro Font de Mora Turón  
ANNEX  
Carta de Servicis de formació del professorat  
COMPROMÍS INSTITUCIONAL  
La qualitat de les nostres prestacions és un dels objectius prioritaris de la Conselleria de Cultura Educació i Esport, en tots els seus àmbits d'actuació.  
Per això estem desenrotllant un pla de qualitat en el Servici de Formació del Professorat i en tota la xarxa de formació de la Comunitat Valenciana.  
Esta carta de servicis vol donar a conéixer de forma anticipada què és el que els ciutadans i ciutadanes poden esperar i demandar i els compromisos de qualitat que es garantixen des de la Conselleria de Cultura Educació i Esport.  
EL SERVICI DE FORMACIÓ DEL PROFESSORAT  
El Servici de Formació del Professorat té assignades les funcions de realitzar la promoció, actualització i millora contínua de la qualificació professional del professorat i l'adequació dels seus coneixements i mètodes a l'evolució de la ciència i de les didàctiques específiques, i la seua certificació, per mitjà de convocatòries públiques de formació i de programes de perfeccionament del professorat que impartix educació preescolar i ensenyaments escolars.  
El Servici de Formació del Professorat conjuntament amb els CEFIRE proporciona els servicis següents:  
Biblioteques Especialitzades en Educació.   
Aules de Naturalesa en espais naturals.   
Programes de cooperació internacional.  
Assessorament a seminaris i a grups de treball.   
Reconeixement i homologació d'activitats de formació realitzades en altres comunitats autònomes i a l'estranger.  
Convocatòria d'ajudes per a projectes de formació en centres educatius.  
Convocatòries d'ajudes individuals a la formació.   
Col·laboració amb entitats per a la formació del professorat.  
Ajudes a entitats per a la realització d'activitats de formació del professorat.  
COMPROMISOS DE QUALITAT AMB EL PROFESSORAT  
Foment de la formació:  
Garantir l'oferta d'un mínim d'una plaça formativa per docent, de nivell no universitari, amb dret a formació en esta comunitat.  
Eficàcia en la difusió:  
Difusió via web de l'oferta formativa (classificada per tipus d'acció, àmbit i centre organitzador) amb una antelació superior a quinze dies de la data d'inici, per al 90% de les accions.  
Facilitat d'accés:  
Possibilitar la inscripció via web en les activitats de formació del professorat convocades pels CEFIRE.   
Agilitat en la gestió:   
Comunicació via web als participants de l'admissió o no en els cursos de formació amb la necessitat de confirmació de l'assistència per part d'ells.  
Compromís amb el medi ambient:  
Atenció al 100% dels projectes d'educació ambiental aprovats segons convocatòria DOGV.  
El grau de compliment dels compromisos assumits en esta carta de servicis pot seguir-se a través de l'adreça d'internet: http://www.cult.gva.es/cefire en l'apartat Informació-carta de servicis.  
AJUDA'NS A OFERIR UN MILLOR SERVICI  
Els usuaris del Servici de Formació del Professorat i CEFIRE podran fer les seues aportacions per a millorar els servicis per mitjà de la bústia de suggeriments de la pàgina web http://www.cult.gva.es/cefire o de la web de cada CEFIRE.  
LOCALITZACIÓ I ATENCIÓ AL PÚBLIC  
Servici de Formació del Professorat  
Avinguda de Campanar, núm. 32  
46525 València  
Xarxa de CEFIRE, consulteu localització en http://www.cult.gva.es/cefire o web de cada CEFIRE.  
Horari general d'atenció al públic:  
Matins de 9:00 h a 14:00 h.   
Vesprades de 17:00 h a 19:00 h.  
Extensions de CEFIRE, consulteu horari.